Arriba a Burjassot el contacontes “De micos, princeses, mosquits i altres poemes divertits”
2025-07-24

Les Biblioteques Municipals de Burjassot retran homenatge en aquest mes de març al Dia Internacional del Contacontes, el 20 de març, el Dia Mundial de la Poesia, 21 de març, i el Dia Mundial del Teatre, el 27 de març. I, ho faran amb el contacontes “De micos, princeses, mosquits i altres poemes divertits” que arribarà al Saló d’Actes de la Casa de Cultura del municipi el divendres 24 de març a les 18 hores.

De la mà d’Ana Canet, els xiquets tindran l’oportunitat de seguir coneixent el món de la poesia a través de la fabulosa aventura d’un fantasma i una princesa diferent a l’habitual, riuran amb una mico que sempre escolta els consells dels seus amics, amb un mosquit que totes les nits destorba en el llit i amb moltíssims més personatges que faran gaudir a tots amb la poesia d’una manera molt diferent a la qual estan acostumats.

Tots aquests personatges recrearan diferents poemes amb propostes de dramatització molt diferents i amb una cuidada escenografia, disfresses, titelles, màscares…i molt més!